text: Politiet efterlyser 17-årig kvinde
  04 februar 2014 kl. 18.32
  Sydøstjyllands Politi efterlyser en 17-årig kvinde fra Fredericia-området. Hun er sidst set i Fredericia natten til søndag.
  Kvinden hedder Emily Lønne Turner og beskrives som 160-65 centimeter høj, almindelig af bygning og med sort kort hår med en lys stribe i tindingen.
  Hun blev sidst set søndag den 2. februar klokken 1 om natten. Der bar hun en turkis-stribet grå skijakke. Alle henvendelse skal rettes til Sydøstjyllands Politi på telefonnummer 114.
  